laion/Wikipedia-Exotic huggingface dataset:
סאיצ'ניה

סאיצ'נייה (שם מדעי: Saichania; ממונגולית: "יפה אחד") הוא סוג של דינוזאור צמחוני ממשפחת האנקילוזאוריים שמאובניו נמצאו בערבות מונגוליה וסין. מאובני דינוזאור זה נמצאו במונגוליה ב-1977 בממצא אחד עם עצמות בודדות שרובם היו שבורות. רוב האזור שהתגלה היה של הגולגולת ואזורים סמוכים. מהממצאים משוער שהאנקילוזאור הגיע לאורך 5 מטרים ולמשקל של 2 טון והוא דמה במראהו לטרכיאה. גופו היה מכוסה באוסטאודרם נוקשה שהגן עליו מטורפים ובנוסף אזורים כמו החוליות, חגורת הצלעות והכתפיים היו קשיחים ומחוברים חזק. היו לו רגליים קצרות וגופו היה נמוך יחסית, מה שהגן על בטנו הרכה. למרות מראהו הוא היה אוכל צמחים איטי ורגוע שהשתמש במקורו כדי לתלוש צמחייה מהאדמה. דינוזאור זה חי לצד טורפים גדולים כמו הטרבוזאורוס, וייתכן שהשתמש בזנבו בעל האלה כדי להתגונן ממתקפה. עם זאת לעיתים הטרבוזאורוס גבר עליו, מה שמוכח מסימני שיניים בחלק מהעצמות שהתאימו לשיני הטרבוזאורס. דינוזאור זה הופיע במשחק פארק היורה 3: בניית פארק. מדיה וקבצים בנושא סאיצ'ניה בוויקישיתוף סאיצ'ניה, באתר האנציקלופדיה של החיים (באנגלית) סאיצ'ניה, באתר GBIF (באנגלית)
קובי בלול

יעקב (קובי) בלול (נולד ב-5 בפברואר 1973) הוא כדורסלן עבר ומאמן כדורסל בהווה. גובהו 2.03 מטר, שיחק בעמדת הסנטר. בלול גדל במחלקת הנוער של הפועל חולון. בשנת 1990 עלה בלול לקבוצה הבוגרת של חולון ולצידו בקבוצה שיחק במשך מספר עונות אחיו התאום אלי בלול. בשנת 1994 עבר למכבי ראשון לציון שבה שיחק שתי עונות ולאחריהן חזר לעונה אחת בחולון ולעונה נוספת בראשון לציון. בהמשך שיחק בהפועל גליל עליון, הפועל אילת ולאחר מכן שיחק שתי עונות בחולון. סך הכל שיחק בלול 11 עונות בליגה הראשונה, רשם 189 משחקים בהם קלע 1,077 נקודות, בממוצע קריירה של 5.7. לאחר שסיים לשחק בליגה הראשונה שיחק ואימן בליגות הנמוכות. בקיץ 2009 מונה לתפקיד עוזר מאמן בקבוצת הנשים של אליצור חולון ובמקביל שימש כמאמן-שחקן בקבוצת הגברים של אליצור חולון. בלול שיחק בין היתר גם בבית"ר ירושלים מליגה א'. קובי בלול הוא אביו של ניב בלול, כדורסלן בליגת העל. בלול היה חבר סגל נבחרת העתודה באליפות אירופה בשנת 1992, ובאליפות אירופה עד גיל 22 שלה תרם יותר מן האליפות שקדמה לה. בסגלי נבחרת העתודה שיתף פעולה עם אחיו אלי בלול. בשנת 1995 זומן לסגל נבחרת ישראל הבוגרת והשתתף איתה באליפות אירופה. פרופיל, באתר eurobasket פרופיל, באתר פיב"א קלעי כל הזמנים, באתר מנהלת ליגת העל בכדורסל כרטיס שחקן, אתר מנהלת ליגת העל בכדורסל כרטיס שחקן, אתר מנהלת הליגה רענן וייס, קובי בלול חוזר לחולון - כעוזר מאמן הנשים, באתר ynet, 24 באוגוסט 2009 יצחק ויסהוף, תאומי המגדל: האחים בלול נערכים למפגש הפסגה, באתר nrg‏, 12 בנובמבר 2009 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
דילן ברון

דילן ברון (בצרפתית: Dylan Bronn; נולד ב-19 ביוני 1995) הוא כדורגלן תוניסאי המשחק בקבוצת סרבט ז'נבה בעמדת הבלם. ברון נולד בצרפת לאב ממוצא גרמני ואם ממוצא תוניסאי. ברון התחיל את הקריירה שלו בקאן. בקיץ 2013 הצטרף לקבוצה הבוגרת, אך את רוב דקות המשחק שלו רשם בקבוצת המילואים. בקיץ 2016 חתם בשאמו ניור מהליגה השנייה בצרפת. ב-29 ביולי 2016 ערך את הופעת הבכורה שלו בקבוצה בתיקו 0-0 נגד לאנס. בעונת 2016/2017 הפך לשחקן הרכב בקבוצה, ב-18 באוקטובר 2016 חתם על חוזה חדש לשלוש עונות בקבוצה. ב-5 באוגוסט 2017 חתם בגנט מליגת העל הבלגית. בינואר 2020 חזר לצרפת וחתם במץ. ב-14 בפברואר 2024 הושאל לסרבט ז'נבה מליגת העל השווייצרית. במרץ 2017 זומן לסגל נבחרת תוניסיה, ארץ מוצאה של אמו. ב-28 במרץ 2017 ערך ברון את הופעת הבכורה שלו בנבחרת בהפסד 0–1 למרוקו. ברון נכלל בסגל הנבחרת לקראת מונדיאל 2018. ב-23 ביוני 2018 הבקיע את שער הבכורה שלו בנבחרת במונדיאל בהפסד 2–5 נגד בלגיה. נכלל בסגל נבחרת תוניסיה לטורניר מונדיאל 2022. מדיה וקבצים בנושא דילן ברון בוויקישיתוף דילן ברון, ברשת החברתית אינסטגרם דילן ברון, באתר Transfermarkt דילן ברון, באתר Soccerway דילן ברון, באתר WorldFootball.net דילן ברון, באתר National Football Teams דילן ברון, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
קאסיו ראמוס

קאסיו ראמוס (בפורטוגזית: Cássio Ramos; נולד ב-6 ביוני 1987), ידוע גם בשמו הפרטי קאסיו, הוא כדורגלן ברזילאי המשחק בעמדת השוער בקורינתיאנס ובנבחרת ברזיל. קאסיו התחיל את הקריירה שלו במחלקת הנוער של גרמיו. ב-26 באוקטובר 2006 ערך את הופעת הבכורה שלו בקבוצה הבוגרת בניצחון 1–2 נגד פלומיננסה. בקיץ 2007 חתם בפ.ס.וו. איינדהובן מליגת העל ההולנדית. ב-18 בינואר 2009 קאסיו ערך את הופעת הבכורה שלו בתיקו 1-1 נגד רודה. לקראת סוף חלון ההעברות, הושאל לספרטה רוטרדם עד לסיום העונה. בעונת 2010/2011 קאסיו הפך לשוער השלישי של פ.ס.וו. ורשם שתי הופעות בליגה. ב-28 בספטמבר 2011 קאסיו חזר לברזיל וחתם בקורינתיאנס. ב-10 במאי 2012 קאסיו ערך את הופעת הבכורה שלו בקבוצה בניצחון 0–3 נגד אמלק במסגרת גביע הליברטדורס. קאסיו נבחר לשוער המצטיין של גביע העולם לקבוצות 2012. בצעירותו, קאסיו שיחק בנבחרת הנוער של ברזיל אף השתתף עמה בגביע העולם בכדורגל עד גיל 20 בשנת 2007. באותה שנה הוא קיבל את זימון הבכורה שלו לנבחרת הבוגרת, אך את הופעת הבכורה שלו בנבחרת ערך רק ב-10 בנובמבר 2017 במשחק ידידות נגד יפן. קאסיו נכלל בסגל הנבחרת לקראת מונדיאל 2018. פ.ס.וו. איינדהובן ליגת העל ההולנדית: 2007/2008 מגן יוהאן קרויף: 2008 קורינתיאנס ליגת העל הברזילאית: 2015, 2017 קופה ליברטדורס: 2012 גביע העולם למועדוני כדורגל: 2012 גביע רקופה סודאמריקנה: 2013 אליפות מחוז פאוליסטה: 2013, 2017, 2018 נבחרת ברזיל קופה אמריקה: 2019 מדיה וקבצים בנושא קאסיו ראמוס בוויקישיתוף קאסיו ראמוס, באתר Transfermarkt קאסיו ראמוס, באתר Soccerway קאסיו ראמוס, באתר BDFutbol קאסיו ראמוס, באתר WorldFootball.net קאסיו ראמוס, באתר National Football Teams קאסיו ראמוס, באתר FootballDatabase.eu
דייגו לאקסאלט

דייגו לאקסאלט (בספרדית: Diego Laxalt; נולד ב-7 בפברואר 1993) הוא כדורגלן מאורוגוואי, המשחק בעמדת המגן השמאלי בדינמו מוסקבה. לאקסאלט התחיל את הקריירה שלו במחלקת הנוער של דפנסור ספורטינג. ב-1 בספטמבר 2012 הוא ערך את הופעת הבכורה שלו בקבוצה הבוגרת בניצחון 0–4 נגד מונטווידאו וונדררס. בינואר 2013 לאקסאלט סיכם באינטר מילאנו והצטרף אליה ביולי 2013. זמן קצר לאחר המעבר, הושאל לבולוניה. ב-13 באוגוסט 2014 הושאל לאמפולי עד לסיום העונה. ב-30 בינואר 2015 הושאל לגנואה לשנה וחצי, עם אופציה לרכישה. ב-28 באוקטובר 2015 הבקיע צמד בתיקו 3-3 נגד טורינו. ב-30 ביולי 2016 חתם בגנואה. ב-16 באוגוסט 2018 חתם במילאן. ב-31 באוגוסט 2019 הושאל לטורינו אך חזר למילאן אחרי חצי עונה. ב-5 באוקטובר 2020 הושאל לסלטיק. ביוני 2021 חתם בדינמו מוסקבה מליגת העל הרוסית בכדורגל ל-3 שנים עם אופציה להארכה בשנה נוספת. בצעירותו, שיחק לאקסאלט בנבחרת הנוער של אורוגוואי, והשתתף עמה בגביע העולם בכדורגל עד גיל 20 בשנת 2013 בו הפסידה אורוגוואי בגמר לצרפת. לאקסאלט זומן לראשונה לסגל הנבחרת הבוגרת לקראת קופה אמריקה 2016, כמחליפו של כריסטיאן רודריגס הפצוע. ב-4 ביוני 2017 לאקסאלט ערך את הופעת הבכורה שלו בנבחרת במשחק הידידות נגד אירלנד. לאקסאלט נכלל בסגל הנבחרת לקראת מונדיאל 2018. מדיה וקבצים בנושא דייגו לאקסאלט בוויקישיתוף דייגו לאקסאלט, ברשת החברתית אינסטגרם דייגו לאקסאלט, באתר Transfermarkt דייגו לאקסאלט, באתר Soccerway דייגו לאקסאלט, באתר BDFutbol דייגו לאקסאלט, באתר WorldFootball.net דייגו לאקסאלט, באתר National Football Teams דייגו לאקסאלט, באתר FootballDatabase.eu
רכס מוריסיי

רכס מוֹרִיסֵיי (באנגלית: Morrissey ridge) הוא רכס הרים, בהרי הגבול שבהרי הרוקי הקנדיים, בפרובינציית קולומביה הבריטית שבקנדה. שטחו של הרכס 68 קמ"ר. שיאו של הרכס הוא הר קאסל (שגובהו 2,850 מטרים מעל פני הים). גובהו הממוצע של הרכס 1,370 מטרים מעל פני הים. הרכס ממוקם דרומית מזרחית לעיר פרני, מזרחית לנהר אלק, וצפונית לנחל מוריסיי (מיובלי נהר אלק). רכס מוריסיי באתר "אנציקלופדיית ההרים הקנדית" מפה טופוגרפית של אזור רכס מוריסיי תצלום לוויין של אזור רכס מוריסיי נתונים מטאורולוגיים רב שנתיים על רכס מוריסי באתר ממשלת קולומביה הבריטית מסלולי רכיבה על אופניים ברכס מוריסיי (דירוג המסלולים לפי קושי, ומידע על המסלולים) רכס מוריסיי באתר bikefernie - מסלולים לרוכבי אופניים (דירוג המסלולים לפי קושי, ומידע על המסלולים) תצלומים של רכס מוריסיי ממסלולי האופניים שברכס תחזית מזג אוויר עדכנית ארוכת טווח עבור רכס מוריסיי סטטיסטיקות מזג אוויר עבור רכס מוריסיי גלישה בדאון מעל רכס מוריסיי, סרטון באתר יוטיוב וידאו של גלישה במצנח רחיפה מעל רכס מוריסיי מידע גאוגרפי על ההר מידע גאוגרפי על הר קאסל מידע גאוגרפי על הרכס
רמפוסוכוס

רמפוסוכוס (שם מדעי: Rhamphosuchus) הוא סוג של תנין ענק שחי בתור המיוקן בתת-היבשת ההודית. מבחינה פילוגנטית הוא קרוב לגוויאל חקיין. רמפסוכוס היה תנינאי ענק: בהתחלה אורכו הוערך כ-15–18 מטרים (49–59 רגל), דבר שהיה מציב אותו כתנינאי הגדול ביותר אי-פעם, אך הערכות מודרניות העמידו את אורכו על 8–11 מטרים (26–36 רגל) ולא יותר מ-12 מטר, ואת משקלו ב-3–4.3 טונות. לפי הערכות אלו הרמפוסוכוס היה גדול בערך כמו הדיינוסוכוס, הפורוסזאורוס והמורסוכוס, הנחשבים לתנינאים הגדולים ביותר אי-פעם ואולי גם האגיסוכוס. הוא ידוע מחומר מאובנים חלקי שכולל בעיקר גולגולות ושיניים. תזונתו הייתה כנראה כללית יותר מאשר קרובו הגוויאל חקיין וכללה חולייתנים נוספים מלבד דגים. פירוש שמו המדעי "תנין מקור", הוא בגלל חרטומו הצר. מדיה וקבצים בנושא רמפוסוכוס בוויקישיתוף רמפוסוכוס, באתר האנציקלופדיה של החיים (באנגלית) רמפוסוכוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
הליקופריון

הליקופריון (שם מדעי: Helicoprion) הוא סוג של דג סחוס נכחד מהסדרה אאוגנאודונטים, הקרובה לכימראים המודרניים. הוא חי בתקופת הפרם באוקיינוסים שלחופי אמריקה הצפונית, מזרח אירופה, אסיה ואוסטרליה. נמצאו בסוג זה 6 מינים. דג זה ידוע רק ממאובנים של הלסת התחתונה שלו שבקצוותיה נראתה כמו מסור עגול והייתה מכוסה בשיניים חדות. אורך שן אחת הגיע לאורך 45 ס"מ וב-2010 נמצאה שן שהגיע לאורך 60 ס"מ. שיניים אלה גדלו באופן מתמיד והחליפו שיניים שנפגעו. השוואה לאורך הגוף הביאה לשיעור של 10–12 מטר לגופו הכולל, כך שהוא היה אחד מהגדולים שבבני סדרתו או של דג סחוס פרהיסטורי. מעל 50% מהמאובנים נמצאו באיידהו ו-25% נמצאו בהרי אורל שברוסיה שבעבר היו מכוסים במים. ההליקופריון חי סביב החופים הדרומיים של פנגיאה וחיפש טרף במים. המדענים לא בטוחים מה תכלית הקצה דמוי-הקונכייה שבקצה הלסת התחתונה אך ייתכן שהוא סייע לאתר דגים במים או עזר במשיכת טרף או לכידתו. דג זה הופיע במשחק עולם היורה: המשחק. מדיה וקבצים בנושא הליקופריון בוויקישיתוף הליקופריון, באתר GBIF (באנגלית) מה היה ההליקופריון הקדום?, באתר אנציקלופדיה אאוריקה
מספר מצולע

במתמטיקה, מספר מצולע, הוא מספר שלם   n {\displaystyle \ n} המקיים את התכונה שאפשר לארגן   n {\displaystyle \ n} נקודות כקודקודים של שרשרת מצולעים משוכללים בעלי קודקוד משותף. הדוגמאות הפשוטות ביותר הן מספרים משולשיים, שהם מספרים מהצורה   n ( n + 1 ) 2 {\displaystyle \ {\frac {n(n+1)}{2}}} , ומספרים ריבועיים, מהצורה   n 2 {\displaystyle \ n^{2}} . באופן כללי, מספרים שאפשר לסדר כקודקודים של שרשרת מצולעים בעלי k צלעות הם מהצורה:   n + ( k − 2 ) T n − 1 = n + ( k − 2 ) n ( n − 1 ) 2 {\displaystyle \ n+(k-2)T_{n-1}=n+(k-2){\frac {n(n-1)}{2}}} , כאשר T n − 1 {\displaystyle T_{n-1}} הוא המספר המשולשי ה-n-1. נוסחה זו מוצדקת על ידי חלוקת המצולע למשולשים. מתמטיקאים במאות ה-17 וה-18 עסקו במספרים מצולעים. פרמה ניסח את משפט המספרים המצולעים אך לא פרסם הוכחה שלו. ב- 1730 מצא אוילר את הנוסחה הכללית למספרים שהם גם משולשים וגם ריבועיים, באמצעות פתרון של משוואת פל מתאימה. לדוגמה, המספר 10 הוא מספר משולשי, משום שאפשר לארגן אותו בצורת משולש משוכלל שבו יש סדרה של משולשים משוכללים בעלי 1, 2, 3, ו-4 נקודות על כל צלע: את המספר 10 לא ניתן לתאר בצורת ריבוע; אבל את 9 אפשר. בריבוע זה יש סדרה של ריבועים בעלי 1, 2, ו-3 נקודות על כל צלע, ולכן 9 הוא מספר ריבועי. ישנם מספרים שאפשר לארגן גם בצורת משולש וגם בצורת ריבוע, למשל 36 (ראו מספר משולשי ריבועי): השיטה להגדלת מצולע לגודל הבא הוא להוסיף לשתי צלעות סמוכות נקודה אחת ואז להוסיף את כל הנקודות הדרושות לצדדים בין שתי הנקודות האלה. בדיאגרמה להלן, כל שכבה נוספת מוצגת בצבע אדום. מספרים משולשים ערך מורחב – מספר משולשי בין היתר ניתן למצוא את המספרים המשולשים בתור העמודה השנייה של משולש פסקל. מספרים ריבועיים ערך מורחב – מספר ריבועי מצולעים עם מספר גדול יותר של צלעות, כמו מחומשים ומשושים, יכולים להיות מיוצגים גם כן בנקודות (עם המוסכמה ש-1 הוא מספר מצולע לכל מספר של צלעות). מספרים מחומשים ערך מורחב – מספר מחומש מספרים משושים The Penguin Dictionary of Curious and Interesting Numbers, David Wells (Penguin Books), 1997 Figurate Numbers, 2011 [1] מספר מצולע, באתר MathWorld (באנגלית) Finding the General Formula for the kth Polygonal Number
חבילת עץ חג המולד

ברשתות נתונים, חבילת עץ חג המולד (Christmas tree packet) ולעיתים חבילת קמיקזה היא חבילת מידע שבה כל האפשרויות הנתמכות בפרוטוקול מודלקות. חבילות עץ חג המולד יכולות לשמש כטביעת אצבע הרומזת למימוש של TCP/IP, כאשר התגובה אליהן עשויה להיות שונה בין מימושים שונים של הפרוטוקול. כאשר משתמשים בחבילת עץ חג המולד לסריקת מערכת, הפתיח של חבילת ה־TCP יכיל דגלים מודלקים של FIN, URG, ו-PSH. מערכות הפעלה שונות מממשות באופן שונה את התמיכה שלהן בפרוטוקולי תקשורת, ובבחינה כיצד המערכת הגיבה לחבילת מידע מיוחדת, כדוגמת חבילת עץ חג המולד, ניתן להעריך את סוג מערכת ההפעלה. לדוגמה כלי nmap נעזר בכך (בפעולה הידועה כ־Xmas scan) לזיהוי גרסאות שונות של חלונות, מערכות של סיסקו ו-BSD/OS, שפועלות באופן שונה מהתקן לחבילות כאלו. שימוש נוסף בחבילות עץ חג המולד הוא לצורך התקפות מניעת שירות, כיוון שהטיפול בחבילות מידע מיוחדות מצריך לרוב זמן עיבוד רב יותר ביחס לחבילות מידע רגילות. חבילות עץ חג המולד ניתנות לגילוי בקלות באמצעות מערכת לגילוי חדירות או חומת אש. Christmas Tree Attack – CompTIA Security+ SY0-401: 3.2 "Port Scanning Techniques". nmap.org.
פרהליקופריון

פרהליקופריון (שם מדעי: Parahelicoprion; מילולית: "קרוב להליקופריון") הוא סוג של דג סחוס נכחד מהסדרה אאוגנאודונטים שדמה להליקופריון וקיבל את שמו על שם הדמיון ביניהם. מאובניו נמצאו בהרי אורל ובבוליביה והוא חי באוקיינוסים של הפרם לפני 295–298 מיליון שנה. כמו קרובו ההליקופריון, הוא היה בעל לסת בעלת קצה דמוי-קונכייה גדולה שבלטה כלפי חוץ. שיניים אלה היו מעט יותר שטוחים משל שיני ההליקופריון, אך דמו להם. ייתכן שהוא ניזון מחיתוך של רכיכות כמו דיונונים או של דגים שונים, אך לא של רכיכות חזקות שריון כמו צדפות. שיעור אורך של הדג מראה שהוא מגיע לאורך 12 מטר ואף מתחרה בהליקופריון, אף שממבנה המאובנים כנראה היה יותר קטן ודק מהאחרון. בעבר סברו שהוא הגיע לאורך 30 מטר אך סברה זו בוטלה. דג זה היה מטורפי-העל הראשיים של מימי הפרם והוא טרף דגים ורכיכות רכות באמצעות לסתותיו איתם הוא ביתר את הטרף. מדיה וקבצים בנושא פרהליקופריון בוויקישיתוף פרהליקופריון, באתר GBIF (באנגלית)
רום כרמל 1301

רום כרמל 1301 הייתה מכונית משפחתית, בנויה מפיברגלס מתוצרת אוטוקרס ("תעשיות רום כרמל") אשר יוצרה והורכבה בטירת כרמל דרומית לחיפה בין השנים 1979–1981. דגמי "רום כרמל 1301" יוצרו לאחר סיום הייצור של "רום כרמל 1300". כקודמתה הדגם קרוי על שם רום כרמל שהיא הנקודה הגבוהה ביותר בהר הכרמל בגובה 546 מטר מעל פני הים. כדי למקם את המנוע בשלדה הוארך המרכב, ונוסף חיזוק בחזית הרכב. מבנה השאסי היה זהה לדגם ה-"רום כרמל 1300". בוצע שינוי בתמוכות הרדיאטור”. הארכת המרכב ושינוי החזית הפכה את ה"רום כרמל 1300" הפונקציונלית-אך-אלגנטית לכעורה במיוחד. זה לא הפריע ל”ברכב”, עיתון הרכב הישראלי היחיד דאז, לכתוב כי “החרטום המוארך משווה לה חן מסוים”. כמעט כל דגמי הסדאן נמכרו לצה"ל ובחלקם שימשו רכב שרות לקצינים בדרגת סא"ל. כ-40 יחידות נמכרו בשוק האזרחי דגמי הטנדרים היו להצלחה גדולה במושבים ובקיבוצים ולחברות פרטיות. שר הכלכלה והתעשייה דאז, גדעון פת, התלונן כי מנהל הרכב הממשלתי מתקשה לשווק את ה"רום כרמל 1301" לעובדי המדינה הזכאים לרכב כזה. בלחץ הנהלת "כלל" (בעלי המפעל שהיה קרוי "תעשיות רום כרמל") ומועצת פועלי חיפה אישרה ועדת הרכב הבין-משרדית להשאיר על כנה את ההטבה במס קניה על "רכב מייצור מקומי עם מרכב פיברגלאס" עד שנת 1981 מה שהביא למכירות הגדולות (לתקופה) של דגמי הטנדר והסטיישן (1,625 יחידות). כתוצאה מהחרם הערבי קונצרן פורד הפסיק לספק ל"תעשיות רום כרמל" מנועים. בסוף 1977 פנתה "תעשיות רום כרמל" ל"לקרייזלר בריטניה" ורכשה 4,500 מנועים ותיבות הילוכים מתוצרת קרייזלר בריטניה. העסקה הייתה מעשית וטובה לשני הצדדים: לאוטוקרס שנשאר במלאי עם מאות ספורות מנועים בלבד, לא הייתה כל ברירה, ואילו קרייזלר החליטה להיפטר ממלאי מנועים שיוצר שנתיים קודם לכן. הרכש, בוצע ישירות ממשרדיה של קרייזלר בלונדון, בלי ידיעתה של החברה-האם בארצות הברית וכמובן בניגוד לדרישותיו של ועד החרם הערבי. ברגע שהדבר נודע לאמריקאים, פוטר[דרוש מקור] הבריטי שמכר לישראל את המנועים. 4 דלתות - סדאן 5 דלתות - סטיישן. 5 דלתות - מסחרית. 2 דלתות - טנדר. דגם ה"רום כרמל 1300" נבנה מפיברגלס. מנוע 1.3 ליטר מתוצרת "קרייזלר" 5 נוסעים (דגם סדאן). 4 דלתות. מנוע קדמי. מנוע בנזין. מתלים - תוצרת ישראל מערכת היגוי - תוצרת "אלפורד אנד אלדר" (בריטניה) גלגל החילוף בתוך שקע ברצפת תא המטען מצבר - 12 וולט חזית מאורכת כולל פגושי פיברגלס מושבים משופרים מגבים עם 2 מהירויות כולל מתיז מים (חדשני לתקופה) מראת צד גדולה (משמאל) לוח שעונים חדש 2,200 יחידות - דגמי סדאן. 450 יחידות - דגמי סטיישן. 1,175 יחידות - טנדרים. תעשיית רכב בישראל אוטוקרס יצחק שובינסקי כרמל גלבוע רום כרמל 1300 אתר תעשיית הרכב הישראלית סיפורה של אוטוקרס הישראלית עלון תעשיית המכוניות בישראל 16 דצמבר 2014, באתר התאחדות בולאי ישראל כרמל סוסיתא מה שביניהן כלכליסט, תומר הדר, 18 במרץ 2013 כרמל גלבוע ורום 1300 בני אביעד "רום כרמל 1300" - הטנדר הסודי של רום כרמל תעשיית הרכב הישראלית
מארק ונדרלו

מארק ונדרלו (בהולנדית: Mark Vanderloo; נולד ב-24 באפריל 1968) הוא דוגמן ושחקן הולנדי. ונדרלו נולד בדרום הולנד, ובגיל 22 החל ללמוד היסטוריה באוניברסיטת אמסטרדם. הוא התגלה כדוגמן לאחר שהתלווה לצילומים עם חברתו הדוגמנית, והפך לדוגמן הראשי של הוגו בוס במודעות פרסום בצבעי שחור לבן ובשלטי חוצות. הוא צעד על מסלולי תצוגות בבירות אופנה ברחבי העולם, כדוגמן הוא גם הופיע בין היתר בתוכנית "בית הסגנון" בהנחיית סינדי קרופורד ובטקסים של פרסי אופנה כמו "VH1 Fashion Awards" שם נבחר לדוגמן השנה ו-"MTV Fashionably Loud", בנוסף הוא עבד בין היתר עבור ולנטינו ובננה ריפבליק. ב-1998 הופיע בסרט "סלבריטי" לצד לאונרדו דיקפריו. בשנת 2002 הופיע בשני פרקים של סדרת הטלוויזיה הספרדית "Javier ya no vive solo". מראה פניו וגופו היוו את הבסיס לדמותו של המפקד שפרד בסדרת משחקי הווידאו Mass Effect, ב-2008 התארח בעונה ה-11 של התוכנית "הטופ מודל הבאה". מארק ונדרלו, במסד הנתונים הקולנועיים IMDb (באנגלית) Mark Vanderloo: Sexiest Model. People. November 16, 1998 Mark Vanderloo by Mario Sorrenti for Hugo Boss Black Fall 2011 Campaign. The Fashionisto, 2011 Mark Vanderloo, The Fashion eZine - Supermodels '70s Live at VH1 Fashion Awards
אתר הנופש דיסנילנד הונג קונג

אתר הנופש דיסנילנד הונג קונג (בסינית: 香港迪士尼樂園度假區) נבנה בידי ממשלת הונג קונג וחברת וולט דיסני. אתר הנופש נפתח רשמית ב-12 בספטמבר 2005 וכולל פארק שעשועים: דיסנילנד ושני מלונות (מלון דיסנילנד, ומלון הוליווד). האתר נמצא על האי לנטאו במפרץ פני שבהונג קונג, על שטח של 1.3 קמ"ר שיובש מן הים. לצורך הקמת הפארק הוקם מיזם משותף הנקרא "פארקי השעשועים הבינלאומיים הונג קונג בע"מ (Hong Kong International Theme Parks Limited -HKITP). 43% ממניות מיזם זה נמצאות בבעלות חברת וולט דיסני (שהשקיעה בפרויקט 316 מיליון דולרים) והיתרה (57%) בבעלות ממשלת הונג קונג שהשקיעה 1.8 מיליארד דולרים. ממשלת הונג קונג השקיעה בפרויקט משום שהפארק צפוי לספק 18,400 מקומות עבודה ביום הפתיחה, ועם גידולו להגיע ל-35,800 מקומות עבודה. ההכנסות המשוערות שהפארק יניב לאזור הונג קונג הן 19 מיליארד דולרים על פני 40 שנה (למעלה מ-6% מהתל"ג הכולל של הונג קונג). הקמת הפארק החלה בינואר 2003 והפארק נפתח ב-12 בספטמבר 2005. על מנת למנוע התנגשויות תרבותיות כפי שאירע בעת פתיחת פארק דיסנילנד בצרפת חברת וולט דיסני עשתה מאמצים רבים להתאים את הפארק לתרבות המקומית, ואף שכרה מומחי פנג שווי לעניין זה. בפארק מתוכננים לבקר בין חמישה לשישה מיליון מבקרים בשנת הפתיחה - ברובם מסין. ארגון התיירות העולמי צופה כי הפארק יהפוך בתוך 15 שנים לאחר מאתרי התיירות המובילים בעולם. בסוף שנת תפעולו הראשונה הפארק הניב רווחים. הפארק מנצל כיום רק 40% משטחו והוא צפוי לגדול ולנצל את מלוא השטח. ממשלת הונג קונג הבהירה כי סביב הפארק שטחים נוספים שניתן לנצל, אולם המחיר יהיה גבוה יותר, וממשלת הונג קונג רמזה כי היא מוכנה למכור את השטח ליריבים של חברת דיסני כגון אנ בי סי יוניברסל, ששת הדגלים ואנהוזר בוש. ערך מורחב – דיסנילנד הונג קונג כיום, פארק השעשועים היחיד באתר הנופש הוא דיסנילנד הונג קונג. השלב השני של בניית הפארק יסתיים בשנת 2008. האפשרות לבניית פארק שעשועים נוסף באתר הנופש נדונה בין חברת דיסני לבין ממשלת הונג קונג. באתר הנפש שני מלונות - מלון הונג קונג דיסנילנד (חמישה כוכבים) ומלון דיסני הוליווד (ארבעה כוכבים). המלונות הוקמו על שטחי ים שיובשו ובהם כ-1,000 חדרים. בתכנון המקורי שאפו להגיש בפארק מטבח סיני עילי ובו, בין היתר, מרק סנפירי כריש - מעדן סיני מסורתי המוגש בחתונות. בשל לחץ של קבוצות ירוקים אשר מחו על שיטות הדייג האכזריות בהן כורתים את סנפיר הכריש ומשאירים אותו לדמם למוות החליטה החברה להסיר את המעדן מהתפריט אולם להמשיך להגיש אותו אם האורחים יתעקשו על המרק בחתונות, אולם בשל לחץ מתמשך של ארגוני איכות סביבה והגנת הטבע וחשש של החברה לתדמיתה הוחלט להפסיק את הגשת המרק. בעת הקמת הפארק היה ברור שהפארק יכלול רק ארבעה אזורים: הרחוב הראשי של ארצות הברית, ארץ הפנטזיה, ארץ ההרפתקאות וארץ המחר (התכנון התבסס על התוכניות המקוריות של פארק דיסנילנד משנת 1954). בעקבות לחץ ציבורי הוחלט להוסיף את ארץ המערב הפרוע בשלב השני של הפארק. אוגוסט 1998 - חברת וולט דיסני וממשלת הונג קונג מכריזות על תוכניתם להקים בהונג קונג פארק שעשועים. פברואר 1999 - מפרץ פניז בלאנטאו מוכרז כאתר בו יוקם אתר הנופש. 12 בספטמבר 2005 - פתיחת אתר הנופש לקהל. מדיה וקבצים בנושא אתר הנופש דיסנילנד הונג קונג בוויקישיתוף אתר האינטרנט הרשמי של אתר הנופש דיסנילנד הונג קונג אתר הנופש דיסנילנד הונג קונג, ברשת החברתית פייסבוק אתר הנופש דיסנילנד הונג קונג, ברשת החברתית אינסטגרם אתר הנופש דיסנילנד הונג קונג, סרטונים בערוץ היוטיוב ההכנות לפתיחת הפארק (אורכב 07.02.2006 בארכיון Wayback Machine)
יונידה מאליצ'י

יונידה מאליצ'י (באלבנית: Jonida Maliqi, נולדה ב-26 במרץ 1982) היא זמרת ומנחת טלוויזיה אלבנית. ייצגה את אלבניה באירוויזיון 2019 בתל אביב, עם שירה "Ktheju Tokës". יונידה מאליצ'י התחילה לשיר בגיל מוקדם, והתחילה בקריירתה בגיל 13 כאשר התמודדה בקדם-האירוויזיון האלבני "פסטיבלי אי קנגס" בשיר "Planeti i fëmijëve", דואט עם הזמר אלכסנדר ראפי.בשנת 1997 היא חזרה לפסטיבלי אי קנגס בדואט עם הזמר קסטריוט טריושה. קריירת הסולו שלה החלה בשנת 1999 שבה חזרה לפסטיבלי אי קנגס עם השיר "Do jetoj pa ty" וזכתה במקום השני. מאליצ'י ידועה בזכות גילום יוליה בגרסה האלבנית למחזה "רומיאו ויוליה" לצד הזמר אלבן סקונדריי. היא הנחתה את העונה הרביעית של "רוקדים עם כוכבים אלבניה" ושפטה בעונה החמישית של "The Voice אלבניה" ב-2016. בדצמבר 2018 התמודדה מאליצ'י פעם נוספת ב"פסטיבלי אי קנגס" עם השיר "Ktheju Tokës", זכתה במקום הראשון עם 228 נקודות וייצגה את אלבניה באירוויזיון 2019. מדיה וקבצים בנושא יונידה מאליצ'י בוויקישיתוף אתר האינטרנט הרשמי של יונידה מאליצ'י יונידה מאליצ'י, סרטונים בערוץ היוטיוב יונידה מאליצ'י, במסד הנתונים הקולנועיים IMDb (באנגלית) יונידה מאליצ'י, באתר אפל מיוזיק (באנגלית) יונידה מאליצ'י, באתר ספוטיפיי יונידה מאליצ'י, באתר סאונדקלאוד (באנגלית) יונידה מאליצ'י, באתר Last.fm (באנגלית) יונידה מאליצ'י, באתר AllMusic (באנגלית) יונידה מאליצ'י, באתר MusicBrainz (באנגלית) יונידה מאליצ'י, באתר Discogs (באנגלית) יונידה מאליצ'י, באתר Genius Jonida Maliqi, איי אמ די בי Biography, יונידה מאליצ'י, האתר הרשמי JONIDA MALIQI, ביוגרפיה Jonida Maliqi, trajnere në “The Voice of Albania”, קלנקוסובה.טי וי, 7 בספטמבר 2015
גוראגאצ'ה ז'וגדרדמיידין

גוראגאצ'ה ז'וגדרדמיידין (במונגולית: Жүгдэрдэмидийн Гүррагчаа; ‏נולד ב־5 בדצמבר 1947) הוא קוסמונאוט מונגולי, שטס לחלל במשימה במסגרת תוכנית אינטרקוסמוס. גוראגאצ'ה ז'וגדרדמיידין נולד ראשנט, מונגוליה. לאחר סיום בית הספר הוא למד חקלאות. בשנת 1968 הוא התגייס לצבא ובשנת 1971 נשלח לברית המועצות ללימודי תעופה. בשנת 1977 הוא קיבל השכלה גבוהה וחזר למונגוליה בה המשיך לשרת בתפקיד טכני בחיל האוויר. בשנת 1978 נכלל גוראגאצ'ה ז'וגדרדמיידין ביחידת הקוסמונאוטים. בשנת 1981 הוא ביצע טיסה בחללית סויוז 39 לצד ולדימיר דז'ניבקוב. במהלך טיסה זו החללית התחברה לתחנת החלל סאליוט 6 בה כבר שהה צוות משלחת מס' 5. ז'וגדרדמיידין ביצע מספר מחקרים. לאחר סיום הטיסה, גוראגאצ'ה ז'וגדרדמיידין חזר למונגוליה והתחיל עבודה במנגנון המפלגה הקומוניסטית של מונגוליה. בשנת 1984 הוא קודם לדרגת גנרל-מיור. הוא המשיך להתקדם במערכת הצבאית ובשנים 2000–2004 כיהן כשר ההגנה. בשנים 2005–2008 גוראגאצ'ה ז'וגדרדמיידין היה חבר פרלמנט. בשנים האחרונות הוא מכהן בתפקיד ניהולי במערכת האקדמיה למדעים של מונגוליה. מדיה וקבצים בנושא גוראגאצ'ה ז'וגדרדמיידין בוויקישיתוף תקציר נתונים באתר ספייספאקטס(הקישור אינו פעיל) נתונים מאנציקלפדיית החלל גוראגאצ'ה ז'וגדרדמיידין, באתר אנציקלופדיה בריטניקה (באנגלית) זה שם מונגולי. "גוראגאצ'ה" הוא שם פרטי ו"ז'וגדרדמיידין" שם האב
היינריך, נסיך בוואריה (1922–1958)

היינריך, נסיך בוואריה (בגרמנית: Heinrich von Bayern, ‏28 במרץ 1922 - 14 בפברואר 1958) היה בנו של רופרכט, נסיך הכתר של בוואריה. היינריך נולד ב-28 במרץ 1922 בלנגריז, לרופרכט, נסיך הכתר של בוואריה ולאנטוניה, נסיכת לוקסמבורג, בתם של וילהלם הרביעי, הדוכס הגדול של לוקסמבורג ומריה אנה, נסיכת פורטוגל. בתקופת השלטון הנאצי עברו בני המשפחה לאיטליה, ולאחר מכן עברו להונגריה. לאחר כיבוש הונגריה בשנת 1944, כלאו הנאצים את בני המשפחה בזקסנהאוזן ובאפריל 1945 הם הועברו לדכאו, זמן קצר לפני שחרור המחנה, ולבסוף שוחררו על ידי צבא ארצות הברית. ב-31 ביולי 1951 התחתן היינריך עם אן מארי דה לוסטראק, בתם של הברון ז'אן דה לוסטראק והלן רייד, אולם לא היו להם ילדים. ב-14 בפברואר 1958 מת היינריך בבארילוצ'ה בהרי האנדים, ובשנת 1999 נהרגה אלמנתו בתאונת דרכים במילאנו, איטליה. מדיה וקבצים בנושא היינריך, נסיך בוואריה בוויקישיתוף